ལར་ཞེན་གྱིས་དབང་གིས་ལྷ་སའི་རྩིས་ཀྱི་ལོ་སར་གཏོང་བ་འདི་ཡང་བོད་ཁུལ་ཡོངས་རྫོགས་ཀྱི་ལོ་སར་གཅིག་གྱུར་ཡོང་བ་ལྟ་བུར་བསམ་བློ་བཏང་ན་ཤིན་ཏུ་བཟང་ཡང་།ལེགས་པར་བསམས་ན་ས་བབ་ཆགས་ཚུལ་སོགས་ཀྱི་དབང་གིས་ང་ཚོ་ཨ་མདོ་བ་དག་ལ་ཅུང་ཟད་སྟབས་མི་འགྲིག་པ་འདྲ་སྟེ།དཔེར་ན་ཨ་མདོ་གཅན་ཚ་དང་།མང་རྫོང་ལྟ་བུའི་རོང་ཁུལ་ལ་མཚོན་ན།ལོ་སར་གྱི་ཉི་མ་དེ་དག་ལ་སྡེ་བ་ཕན་ཚུན་མདའ་འཕེན་སྐུགས་འཇོག་དང་།སྡེ་བའི་གླིང་སྟོད་སྨད་བགོས་ཏེ་ལོ་སར་ལྡུད་པ།རང་རང་གི་སྐྱེ་ལྷའི་ལབ་ཙེ་བསྟོད་པ་སོགས་ཀྱི་ཆོ་ག་སྤེལ་རྒྱུར་དགའ་ལ།འབྲོག་ཁུལ་ལྟ་བུར་མཚོན་ནའང་ལོ་སར་གྱི་ཉིན་དེ་དག་དང་བསྟུན་ནས་རྟགས་དང་སྟོན་མོ་སོགས་སྤེལ་པའི་སྲོལ་ཡོད་དོ།།